recursal/SuperWikiNEXT-32B huggingface dataset:
***কাট্রু ভেলিইয়াড়াই*** (তামিল: காற்று வெளியிடை, অনুবাদ 'আকাশের মধ্যে') হচ্ছে ২০১৭ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, পরিচালনা এবং প্রযোজনা করেছিলেন মণি রত্নম, মণি তার মাদ্রাজ টকিজ প্রযোজনা প্রতিষ্ঠান দ্বারা এই চলচ্চিত্রটি প্রযোজিত করেছিলেন। চলচ্চিত্রটির সঙ্গীত পরিচালক ছিলেন এ আর রহমান, রবি বর্মণ ছিলেন চিত্রগ্রাহক এবং এ শ্রীকর প্রসাদ ছিলেন সম্পাদক। চলচ্চিত্রটির নায়ক-নায়িকা ছিলেন কার্তিক শিবকুমার এবং অদিতি রাও হায়দারী, এছাড়াও গুরুত্বপূর্ণ ভূমিকায় ছিলেন ললিতা, রুক্মিণী বিজয়কুমার, দিল্লি গণেশ এবং আরজে বালাজি।

চলচ্চিত্রটি তেলুগু ভাষায় অনুবাদ করে 'চেলিয়া' নামে মুক্তি দেওয়া হয়েছিলো।

চলচ্চিত্রটির মুখ্য চিত্রগ্রহণ শুরু হয় ২০১৬ সালের জুলাই মাসে, আর শুটিং হয় উটি, হায়দ্রাবাদ, লাদাখ, চেন্নাই এবং বেলগ্রেডে। চলচ্চিত্রটি ৬৫তম জাতীয় চলচ্চিত্র পুরস্কার জিতেছিলো দুটি বিষয়শ্রেণীতে, একটি এ আর রহমান সেরা সঙ্গীতকার হিসেবে এবং অন্যটি শাশা তিরুপতি সেরা নারী গায়ক হিসেবে।

কাহিনীসারাংশ
------------

ভারতীয় বিমান বাহিনীর বৈমানিক স্কোয়াড্রন লিডার বরুণ চক্রপানি এক সেনা ব্রিগেডিয়ারের মেয়ের সঙ্গে প্রেম করে কিন্তু মেয়েটা তাকে ভালোবাসেনা, একদিন এক গাড়ি ভ্রমণে মেয়েটি ইচ্ছে করেই বরুণকে দূর্ঘটনায় ফেলে দেয়। একটি অসামরিক হাসপাতালে বরুণকে লীলা নামের এক তরুণী চিকিৎসক সেবা করে এবং ধীরে ধীরে বন্ধুত্ব থেকে বরুণ লীলাকে ভালোবেসে ফেলে। আগেই বরুণ ব্রিগেডিয়ারের মেয়ের সঙ্গে সম্পর্কচ্ছেদ করেছে এবং হঠাৎ একদিন বরুণের বিমান অনুশীলন পাকিস্তানের আকাশসীমায় ঢুকে গেলে বরুণ পাকিস্তানে আটকা পড়ে যদিও তাড়াতাড়ি ছাড়াও পায় আর ছাড়া পেয়েই সে লীলার সঙ্গে দৈহিক মিলন করে, এভাবে হঠাৎ কার্গিল যুদ্ধ শুরু হয় এবং বরুণের যুদ্ধবিমান পাকিস্তান সেনাবাহিনী দ্বারা ভূপাতিত হয়, আর বরুণ যুদ্ধবন্দী হিসেবে আটক থাকে প্রায় এক বছর, এবং সে এসে দেখে যে লীলা একটি কন্যার জন্ম দিয়েছে। এরপর লীলাকে বিয়ে করে বরুণ এবং তারা বিমান বাহিনীর কর্মকর্তাদের আবাসিক স্থলে বাস করা শুরু করে।

অভিনয়ে
-------

* কার্তিক শিবকুমার - বরুণ চক্রপানি
* অদিতি রাও হায়দারী - লীলা আব্রাহাম
* ললিতা - আচম্মা
* রুক্মিণী বিজয়কুমার - নিধি
* শ্রদ্ধা শ্রীনাথ - গিরিজা কাপুর (বিশেষ উপস্থিতি)
* আরজে বালাজি - ইলিয়াস হোসেন
* দিল্লি গণেশ - কর্নেল মিত্র
* শিবকুমার আনন্দ - গিরিশ রেড্ডি

তথ্যসূত্র
---------

1. ↑  "Mani Ratnam's Kaatru Veliyidai to be called Cheliyaa in Telugu"। ২৬ জানুয়ারি ২০১৭। সংগ্রহের তারিখ ১০ এপ্রিল ২০১৭।
2. ↑  R, Manoj Kumar (২৬ জানুয়ারি ২০১৭)। "Kaatru Veliyidai teaser: Mani Ratnam-AR Rahman set to sweep you off your feet, watch video"। *The Indian Express*। সংগ্রহের তারিখ ৯ মার্চ ২০১৭।
3. ↑  "AR Rahman, Shashaa Tirupati bag National Awards for Kaatru Veliyidai's songs"। *দি ইন্ডিয়ান এক্সপ্রেস*। ১৪ এপ্রিল ২০১৮।

বহিঃসংযোগ
---------

* ইন্টারনেট মুভি ডেটাবেজে *কাট্রু ভেলিইয়াড়াই*  (ইংরেজি)
**কল্পনা চাওলা** (হিন্দি: कल्‍पना चावला, পাঞ্জাবি: ਕਲਪਨਾ ਚਾਵਲਾ) একজন বিখ্যাত ভারতীয় বংশোদ্ভূত মার্কিন যুক্তরাষ্ট্র নভোচারী এবং মহাকাশযান বিশেষজ্ঞ। কলম্বিয়া নভোযান বিপর্যয়ে যে সাতজন মহাকাশচারী এবং ক্রু মৃত্যুবরণ করেন তাদের মধ্যে তিনি একজন। পৃথিবীতে অবতরণ করতে গিয়ে বায়ুমণ্ডলের সঙ্গে সংঘর্ষে এই নভোখেয়াযানটি বিধ্বস্ত হয়ে গিয়েছিল।

প্রাথমিক জীবন
-------------

কল্পনা চাওলা ১৯৬২ খ্রিষ্টাব্দের ১৭ মার্চ ভারতের হরিয়ানা রাজ্যের কারনালে বসবাসকারী এক হিন্দু পরিবারে জন্মগ্রহণ করেন। কল্পনা তার মাধ্যমিক শিক্ষা সমাপন করেন ঠাকুর বালনিকেতন সিনিয়র সেকেন্ডারি স্কুল, কারনাল থেকে। এর পরে ১৯৮২ খ্রিষ্টাব্দে তিনি চণ্ডীগড়ের পাঞ্জাব প্রকৌশল কলেজ থেকে মহাকাশ প্রকৌশলের ওপর স্নাতকের পাঠ সম্পন্ন করেন। উচ্চশিক্ষার জন্যে তিনি মার্কিন যুক্তরাষ্ট্রে চলে যান এবং সেখানে ইউনিভার্সিটি অফ টেক্সাস অ্যাট আর্লিংটন থেকে একই মহাকাশ প্রকৌশল বিষয়ে স্নাতকোত্তর শিক্ষা সমাপ্ত করেন ১৯৮৪ খ্রিষ্টাব্দে। পরবর্তীতে কল্পনা ১৯৮৬ খ্রিষ্টাব্দে *ইউনিভার্সিটি অফ কলোরাডো অ্যাট বউল্ডের* থেকে পিএইচডি ডিগ্রি প্রাপ্ত হন।

কর্ম জীবন
---------

১৯৮৮ খ্রিষ্টাব্দে কল্পনা নাসাতে তার কর্মজীবন শুরু করেন। তার প্রথম মহাকাশ যাত্রা শুরু হয় ১৯৯৭ খ্রিষ্টাব্দের ১৯ নভেম্বর। তিনিই প্রথম ভারতীয় মহিলা হিসেবে এই কৃতিত্ব অর্জন করেন।

মৃত্যু
------

২০০৩ খ্রিষ্টাব্দের ১ ফেব্রুয়ারি মহাকাশ থেকে প্রত্যাবর্তনের সময় কলম্বিয়া স্পেস সাটলটি পৃথিবীর বায়ুমণ্ডলে প্রবেশের সময় এক দুর্ঘটনার ফলে সাত জন ক্রুসহ বিধ্বস্ত হয় এবং কল্পনা সহ সকলে মারা যান।

তথ্যসূত্র
---------

1. ↑  "Kalpana Chawla Birth Anniversary: Here are lesser-known facts about the first woman of Indian origin to fly to space"। *Hindustan Times* (ইংরেজি ভাষায়)। ১৬ নভেম্বর ২০২০। সংগ্রহের তারিখ ৩০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Life facts"। NASA। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৭, ২০১৪।
3. ↑
4. ↑

প্রাসঙ্গিক অধ্যয়ন
------------------

* *Among The Stars-Life and Dreams of Kalpana Chawla* by Gurdeep Pandher
* *India’s 50 Most Illustrious Women* (আইএসবিএন ৮১-৮৮০৮৬-১৯-৩) by Indra Gupta
**কাঠুয়া জেলা** হল ভারতের জম্মু ও কাশ্মীরের একটি জেলা। এই জেলার উত্তর-পশ্চিমে জম্মু, উত্তরে ডোডা এবং উধমপুর জেলা, পূর্বে হিমাচল প্রদেশ, দক্ষিণে পাঞ্জাব এবং পশ্চিমে পাকিস্তানের কার্যকরী সীমানা ঘিরে রয়েছে। এর ভূখণ্ড পাঞ্জাব/কাশ্মীর সীমান্তে সমৃদ্ধ কৃষিক্ষেত্র, হিমালয়ের পাদদেশে পূর্ব দিকে সমভূমি এবং পূর্বে পাহাড়ি পাহাড়ি অঞ্চল নিয়ে গঠিত।

কাঠুয়া জেলাটি আটটি ব্লকে বিভক্ত। এই ব্লকগুলি হল বন, বার্নোটি, বাশোলি, বিল্লাওয়ার, দুগ্গান, ঘাগওয়াল, হিরানগর, কাঠুয়া এবং লোহাই মলহার। এই জেলাতে প্রায় ৫১২টি গ্রাম রয়েছে।

কাঠুয়ার ঐতিহ্যবাহী ভাষা হ'ল ডোগ্রি। পূর্ব পাহাড়ী অঞ্চলে পাহাড়ি ভাষার প্রচলন রয়েছে। শিক্ষার প্রধান মাধ্যম হ'ল ইংরেজি, হিন্দি এবং উর্দু।

মুসলিম প্রধান রাজ্যের কাঠুয়া জেলা জম্মু জেলার মতো একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৬,১৫,৭১১; হিন্দু ধর্মাবলম্বী ছিল ৮৬.১১%, মুসলমানরা ১০.৪২%, শিখ ১.৫৫% এবং অন্যান্য (প্রধানত খ্রিস্টান) ০.৪২%।

অপেক্ষাকৃত নিরাপদ অঞ্চল, কাঠুয়া পাঞ্জাব অঞ্চলের ভারতীয় অংশের পাঞ্জাব রাজ্যে খালিস্তান বিচ্ছিন্নতাবাদী আন্দোলনের দ্বারা দীর্ঘ বিদ্রোহ থেকে রক্ষা পেয়েছিল, যা ১৯৯০-এর দশকের গোড়ার দিকে এর দক্ষিণে এসে শেষ হয়েছিল এবং এই জেলার উত্তরের দিকের জেলাগুলিতে কাশ্মীর উপত্যকায় চলমান বিদ্রোহ ১৯৮০-এর দশকে শুরু।

ইতিহাস
------

মানচিত্রজম্মু ও কাশ্মীরে **কাঠুয়া জেলা**
আন্দোত্র বংশের যোধ সিংহ প্রায় ২ হাজার বছর আগে হস্তিনাপুর থেকে কাঠুয়া চলে এসেছিলেন বলে বিশ্বাস করা হয়।

তার তিন পুত্র তারাফ তাজওয়াল, তারাফ মঞ্জালী এবং তারাফ ভাজওয়ালের তিনটি গ্রাম (হ্যামলেট) স্থাপন করেন। তাদের বংশধরদের এখন তাজওয়ালিয়া, ভাজওয়ালিয়া এবং আন্ডোত্রা উপ-জাতের খানওয়ালিয়া রাজপুত বলা হয়। ১৯২১ সালের আগে, কাঠুয়া জেলা জসরোটা জেলা হিসাবে পরিচিত ছিল। ১৯২১-১৯৩১ সময়কালের মধ্যে, প্রশাসনের ক্ষেত্রে জেলার সদর দফতর কাঠুয়ায় স্থানান্তরিত হয়।

জনসংখ্যার উপাত্ত
----------------

২০১১ সালের আদমশুমারি অনুসারে কাঠুয়া জেলার জনসংখ্যা ৬,১৬,৪৩৫ জন, যা প্রায় সলোমন দ্বীপপুঞ্জের বা মার্কিন যুক্তরাষ্ট্রের ভার্মন্ট রাজ্যের সমান। এটি জনসংখ্যার হিসাবে ভারতের মোট ৬৪০টি জেলার মধ্যে ৫২১তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৪৬জন (৬৪০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ২০.৫৩%। কাঠুয়াতে লিঙ্গ অনুপাত হচ্ছে - প্রতি ১,০০০ পুরুষের বিপরীতে ৮৯০ জন মহিলা এবং এর সাক্ষরতার হার ৭৩.০৯%।

তথ্যসূত্র
---------

1. ↑  *Agrarian Legislation in India*, Gokhale Institute of Politics and Economics, ১৯৭৩, পৃষ্ঠা 232 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Office of the Registrar General, *Census of India, 1961: Jammu and Kashmir*, Manager of Publications, পৃষ্ঠা 142 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Kathua District Population Census 2011, Jammu and Kashmir literacy sex ratio and density"। *www.census2011.co.in*। সংগ্রহের তারিখ ২০১৭-০১-১৬।
4. ↑  "2010 Resident Population Data"। U. S. Census Bureau। ২০১১-০১-০১ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Vermont 625,741

বহিঃসংযোগ
---------
যাযাবর সম্প্রদায় একটি গোষ্ঠী হিসাবে পরিচিত যারা তাদের জীবিকার জন্য এক জায়গায় থেকে অন্য জায়গায় ভ্রমণ করে। এদের কেউ কেউ হলেন লবণ ব্যবসায়ী, ভবিষ্যতবিদ, জাদুকর, আয়ুর্বেদিক নিরাময়কারী, জাগলার, অ্যাক্রোব্যাট, অভিনেতা, গল্প কথক, সর্প মন্ত্রবিদ, পশু চিকিৎসক, উল্কিবিদ, গ্রিন্ডস্টোন নির্মাতা বা ঝুড়ি প্রস্তুতকারী। কিছু নৃতাত্ত্বিক ভারতে প্রায় ৮টি যাযাবর গোষ্ঠী চিহ্নিত করেছেন, যার সংখ্যা সম্ভবত ১ মিলিয়ন—দেশে বিলিয়ন এরও অধিক জনসংখ্যার প্রায় ১.২ শতাংশ। অপর্ণা রাও ও মাইকেল ক্যাসিমির ধারণা করেছেন যে, যাযাবর ভারতের জনসংখ্যার প্রায় ৭%।

ভারতের যাযাবর সম্প্রদায়গুলিকে বিস্তৃতভাবে তিনটি গোষ্ঠীতে ভাগ করা যেতে পারে: শিকারী সংগ্রহকারী, যাজক এবং ভ্রাম্যমাণ (পেরিপেটেটিক) বা অ-খাদ্য উৎপাদনকারী গোষ্ঠী। এর মধ্যে, পেরিপেটেটিক যাযাবর হল ভারতের সবচেয়ে অবহেলিত ও বৈষম্যের শিকারমূলক সামাজিক গোষ্ঠী। পরিবহন, শিল্প, উৎপাদন, বিনোদন ও বিতরণ ব্যবস্থায় ব্যাপক পরিবর্তনের কারণে তারা তাদের জীবিকা হারিয়েছে। তারা তাদের পশুপালের জন্য চারণভূমি খুঁজে নেয়।

ঐতিহাসিক বিকাশ
--------------

যাযাবর উপজাতিরা সবসময় স্থানীয় লোকদের কাছে সন্দেহের উৎস হয়ে দাঁড়িয়েছে। ঔপনিবেশিক যুগে, ব্রিটিশরা এই ধরনের গোষ্ঠী সম্পর্কে কিছু বিশেষ ধারণা পোষণ করত, যেগুলি ভারতীয় উপমহাদেশে জন্মগ্রহণকারী জিপসিদের সম্পর্কে ইউরোপীয় ধারণারই প্রতিধ্বনি। তারা এইসব এমন গোষ্ঠীকে তালিকাভুক্ত করেছিল যারা বসতি স্থাপনকারী সমাজের জন্য 'হুমকি' বলে মনে হয় এবং ১৮৭১ সালে ফৌজদারি উপজাতি আইন (সিটিএ) নামে একটি আইনী ব্যবস্থা চালু করেছিল। যার ফলস্বরূপ প্রায় ২০০টি সম্প্রদায়কে অপরাধী হিসাবে 'অবহিত' করা হয়েছিল।

তারগালা বা নায়করা গুজরাটের জনপ্রিয় নাট্যদল হয়ে উঠেছে, যারা লোকনৃত্যের থিয়েটাররূপ 'ভাভাই' পরিবেশন করার জন্য গ্রাম থেকে গ্রামে চলে যায়। এই অভিনয়শিল্পীরাও অপরাধের কলঙ্ক বহন করে। ভাভাই গোষ্ঠীর সদস্যদের দ্বারা সংঘটিত 'দক্ষ চুরির' অসংখ্য লোককাহিনী রয়েছে। এবং যদি কোনও গ্রামে ডাকাতির ঘটনা ঘটে থাকে যেখানে ভাভাইরা ছিল, তবে দলের সদস্যদের গ্রেপ্তার করে জিজ্ঞাসাবাদ করা হতো। ভ্রমণকারী ভাভাই খেলোয়াড়রা সর্বদা তাদের প্রবেশ, থাকার ও প্রস্থানের বিষয়টি গ্রামের প্রধানের কাছে অবহিত করবে বলে আশা করা হয়।

তথ্যসূত্র
---------

1. ↑  Nomads in India : proceedings of the National Seminar / edited by P.K. Misra, K.C. Malhotra
2. ↑  Tavakolian, Bahram (২০০৪)। "Reviewed Works: Greener Pastures: Politics, Markets, and Community among a Migrant Pastoral People by Arun Agrawal; Nomadism in South Asia by Aparna Rao, Michael J. Casimir; Pastoralists: Equality, Hierarchy, and the State by Philip Carl Salzman" (2, *Special Issue: Whither South Asian Pastoralism?*)। White Horse Press: 274। জেস্টোর 43123738।
3. ↑  Mohanty, Ranjita; Tandon, Rajesh (২০০৬)। *Participatory Citizenship: Identity, Exclusion, Inclusion*। SAGE Publishing। পৃষ্ঠা 110–111। আইএসবিএন 978-9352805457।
4. ↑  Customary strangers : new perspectives on peripatetic peoples in the Middle East, Africa, and Asia / edited by Joseph C. Berland and Aparna Rao
**সৈকত খনিজ বালি আহরণ কেন্দ্র** (ইংরেজি: Beach Sand Minerals Exploitation Centre) একটি স্বায়ত্তশাসিত জাতীয় গবেষণা প্রতিষ্ঠান যা বাংলাদেশের বালু ও খনিজ নিয়ে গবেষণা করে এবং বাংলাদেশের কক্সবাজার জেলার কলাতলীতে অবস্থিত।  কক্সবাজার জেলার সমুদ্রসৈকত থেকে বালু উত্তোলনের জন্য এটির একটি পরীক্ষামূলক প্রকল্প রয়েছে।

ইতিহাস
------

১৯৬১ সালে পাকিস্তান ভূতাত্ত্বিক জরিপ অধিদপ্তর (বর্তমানে বাংলাদেশ ভূতাত্ত্বিক জরিপ অধিদপ্তর) সমুদ্র সৈকতে তেজস্ক্রিয় ও ভারী ধাতু আবিষ্কার করেছিল। পাকিস্তান পারমাণবিক শক্তি কমিশন (বর্তমানে বাংলাদেশ পারমাণবিক শক্তি কমিশন) ১৯৬৭ সালে সমীক্ষা চালিয়েছিল। উপকূলীয় বাংলাদেশের বালুচরগুলোতে যেসব খনিজ পদার্থ পাওয়া যায় সেগুলোকে কাজে লাগানোর জন্য সমুদ্রসৈকত বালি খনিজ শোষণ কেন্দ্র তৈরি করা হয়েছিল। এটি বাংলাদেশ পারমাণবিক শক্তি কমিশনের প্রশাসনের অধীনে রয়েছে। এটি ১৯৮০ সালে সমুদ্রসৈকত বালি শোষণ কেন্দ্র হিসাবে প্রতিষ্ঠিত হয়েছিল। পরে সমুদ্রসৈকত বালি শোষণ কেন্দ্রটির নাম পরিবর্তন করে বীচ স্যান্ড মিনারেলস এক্সপ্লোইটেশন সেন্টার করা হয়েছিল।

তথ্যসূত্র
---------

1. ↑  "Sand mineral resources"। *The Daily Star*। ১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৮।
2. ↑  "Forty one years of Bangladesh Atomic Energy Commission"। *The Daily Star* (ইংরেজি ভাষায়)। ১ মার্চ ২০১৪। সংগ্রহের তারিখ ১ জানুয়ারি ২০১৮।
3. ↑  Ahmed, Munir। "Beach Sand Exploitation Centre"। *en.banglapedia.org* (ইংরেজি ভাষায়)। Banglapedia। সংগ্রহের তারিখ ১ জানুয়ারি ২০১৮।
4. ↑  *Bangladesh Quarterly* (ইংরেজি ভাষায়)। Department of Films & Publications, Government of Bangladesh.। ২০০২। পৃষ্ঠা 37–38।
অন্য ব্যবহারের জন্য আশরাফুল হক দেখুন।

**সৈয়দ আশরাফুল হক** একজন প্রাক্তন বাংলাদেশী ক্রিকেটার। তিনি ১৯৭৯ সালের মে মাসে ফিজির বিপক্ষে বাংলাদেশের প্রথম আইসিসি ট্রফি জয়ের স্থপতি ছিলেন। ৯.১ ওভারের মধ্যে তার ৭/২৩ ফিজি মিডল অর্ডারকে পুরোপুরি ধ্বংস করে দিয়ে বাংলাদেশকে ২২ রানের জয়ের দিকে নিয়ে যায়। ১৯৭৭ সালের জানুয়ারিতে এমসিসির বিপক্ষে ঢাকার ঐতিহাসিক ম্যাচ খেলা বাংলাদেশ দলেরও সদস্য ছিলেন তিনি। ডানহাতি ব্যাটসম্যান এবং অফ ব্রেক ব্রেক বোলার আশরাফুল ১৯৮১-৮২ মৌসুমে অবসর গ্রহণের আগ পর্যন্ত জাতীয় দলের অবিচ্ছেদ্য অঙ্গ হিসাবে খেলেছেন।

আইসিসি ট্রফি
------------

বার্মিংহামের ওয়াটার অর্টন ক্রিকেট ক্লাবের মাঠে বিদেশে বাংলাদেশের প্রথম আন্তর্জাতিক ক্রিকেট ম্যাচ ছিল। ২৪ মে, ১৯৭৯ সালে প্রথম আইসিসি ট্রফি টুর্নামেন্টে ফিজির বিপক্ষে খেলে বাংলাদেশ। বাংলাদেশই এই ম্যাচের ফেভারিট ছিল, তবুও প্রথমে ব্যাট করে তারা মাত্র ১০৩ রান করে অলআউট হয়। সৈয়দ আশরাফুল বোলিং করতে আসা অবধি স্কোরবোর্ডের দিকে তাকিয়ে অন্যরা হতাশ ছিল। তার স্পিনের যাদু প্রশান্ত মহাসাগরীয় দ্বীপপুঞ্জীদের পুরোপুরি ধ্বংস করেছিল। ৪০/২ থেকে, ফিজি ৮১ রানে অলআউট হয়ে যায়। ওবায়দুল হক আজম এমসিসির বিপক্ষে ৭/১৮ নিয়ে এই পরিসংখ্যানের অতিক্রম না করা অবধি আন্তর্জাতিক ক্রিকেটে একজন বাংলাদেশী বোলারের পক্ষে সেরা অর্জন ছিল এটি। এটি আইসিসি ট্রফির সেরা বোলিংয়ের রেকর্ডও ছিল। ডেনিশ এবং ডার্বিশায়ারের ফাস্ট বোলার ওলে মর্টেনসেন ১৯৯৪ সালের কেনিয়ায় ইস্রায়েলের বিপক্ষে ৭/১৯ নিয়ে এই পরিসংখ্যানকে অতিক্রম করেছিলেন।

আইসিসি ট্রফিতে আশরাফুলের ব্যাট এবং বল দুটোই দুর্দান্ত ছিল। তিনি ইংরেজদের বিপক্ষের পরিস্থিতিকে তার দীর্ঘ অভিজ্ঞতায় ভালোভাবেই ব্যবহার করেছেন। বোলিংয়ের সাফল্যের পাশাপাশি তিনি বেশ কয়েকটি দরকারী ইনিংস খেলেছিলেন: কানাডার বিপক্ষে ২৩, মালয়েশিয়ার বিপক্ষে ২২ এবং ডেনমার্কের বিপক্ষে ৩১।

অন্যান্য আন্তর্জাতিক ম্যাচ
--------------------------

১৯৭৭ সালের জানুয়ারিতে ঢাকায় এমসিসির বিপক্ষে ম্যাচে অংশ নেওয়া বাংলাদেশ দলে তিনি ছিলেন। তিনি ম্যাচে ব্যর্থ হন, তবে তিনি চট্টগ্রামে ইস্ট জোনের হয়ে ৬৮ রান করেছিলেন। প্রকৃতপক্ষে, তার মনে হয়েছিল চট্টগ্রামে ভাগ্য তার পক্ষে কাজ করে। এক বছর পরে, টেস্ট স্ট্যান্ডার্ডে শ্রীলঙ্কার বিপক্ষে তিনি ৪২ ও ৪৯ রান করেছিলেন এবং চট্টগ্রামে ৭০ রানে ২ উইকেট শিকার করেছিলেন।

১৯৮১-৮২ মৌসুমের পরে তিনি আন্তর্জাতিক ক্রিকেট থেকে অবসর গ্রহণ করেছিলেন।

ঘরোয়া ক্রিকেটে
---------------

তিনি তার ক্লাব ক্রিকেটের সবচেয়ে বেশি খেলেছেন ঢাকা আজাদ বয়েজ ক্লাবে। জাতীয় ক্রিকেটে, তিনি ১৯৮১- ৮২ মৌসুমে বাংলাদেশ শিপিং কর্পোরেশনের হয়ে ২১৪ রান করে ডাবল শতরান অর্জনকারী প্রথম খেলোয়াড় হয়েছিলেন।

ক্রিকেট প্রশাসক হিসেবে
----------------------

সৈয়দ আশরাফুল হক বর্তমানে এশিয়ান ক্রিকেট কাউন্সিলের প্রধান নির্বাহী কর্মকর্তা।

আরো দেখুন
---------

* ১৯৭৯ আইসিসি ট্রফি

তথ্যসূত্র
---------

1. ↑  "Archived copy"। ২০১২-০২-২২ তারিখে মূল থেকে আর্কাইভ করা। সংগ্রহের তারিখ ২০০৭-০৮-৩০। : Rafiqul Ameer."Looking Back: Bangladesh Cricket in the 80's". (Retrieved on 2008-08-07).
2. ↑  "Archived copy"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৭।  banglacricket scorecards ICC79 (Retrieved on 2008-08-07)
শ্রী লক্ষ্মীনারায়ণ মন্দির, ব্রাডফোর্ড, উত্তর ইংল্যান্ড
**ব্রাডফোর্ডের লক্ষ্মীনারায়ণ মন্দির** উত্তর ইংল্যান্ডের সব থেকে বড় হিন্দু মন্দির। এই মন্দিরটির ডিজাইন করেন একজন স্থানীয় স্থাপত্যবিদ এবং একটি স্থানীয় প্রতিষ্ঠান মন্দিরটি নির্মাণ করে। মন্দিরটি ইয়র্কশায়ার স্টোনের দিকে মুখ করে নির্মিত। মন্দিরটি এমন ভাবে ডিজাইন করা যেখানে বোঝানোর চেষ্টা করা হয়েছে হিন্দু সম্প্রদায় ইয়র্কশায়ারের সমকালীন সমাজের অবিচ্ছেদ্য অংশ।  মন্দিরে হিন্দু সম্প্রদায়ের প্রায় সকল দেব-দেবীর উপাসনা করা হয়। তবে শ্রী লক্ষ্মীনারায়ণ এখানকার প্রধান উপাস্য। 

২০০৭ সালের ২৪ মে তারিখে ইংল্যান্ডের রাণী দ্বিতীয় এলিজাবেথ এবং রাজপুত্র ফিলিপ মন্দিরের উদ্বোধনী অনুষ্ঠানে উপস্থিত ছিলেন।

বহিঃসংযোগ
---------

* ব্রাডফোর্ডের লক্ষ্মীনারায়ণ মন্দিরটির অফিসিয়াল সাইট


উইকিমিডিয়া কমন্সে **লক্ষ্মীনারায়ণ মন্দির, ব্রাডফোর্ড, যুক্তরাজ্য** সংক্রান্ত মিডিয়া রয়েছে।

তথ্যসূত্র
---------

1. ↑  Evans, Fiona (2006-05-15). "£3m Hindu temple soon to take shape". Telegraph and Argus. Bradford.
2. ↑  "Faith creates a £3m Temple" Bradford Telegraph and Argus feature.
3. ↑  Prabhu Prana Pratistha, A book given to congregation at dedication ceremony of temple
**বাংলাদেশ পানি উন্নয়ন বোর্ড** (**পাউবো**) বাংলাদেশের একটি বিশেষায়িত সংস্থা। এটি একটি সরকারী সংস্থা যা বাংলাদেশের ভূ-পৃষ্ঠের পানি এবং ভূগর্ভস্থ পানি সুষ্ঠ পরিচালনার জন্য নিয়োজিত। এর সদর দপ্তর ঢাকায় অবস্থিত।  জনাব মোঃ নুরুল ইসলাম সরকার বোর্ডের মহাপরিচালক।

ইতিহাস
------

বাংলাদেশ পানি উন্নয়ন বোর্ড কর্তৃক মহানন্দা নদীতে লাগানো একটি সাইনবোর্ড
১৯৫৪ এবং ১৯৫৫ সালের উপর্যপরি ভয়াবহ বন্যার পর বন্যার ক্ষয়ক্ষতি কমিয়ে খাদ্য উৎপাদন বাড়ানের লক্ষ্যে ১৯৫৭ সনে জাতিসংঘের অধীনে গঠিত। ক্রুগ মিশন এর সুপারিশক্রমে এতদঞ্চলের পানি সম্পদ ব্যবস্থাপনা ও উন্নয়নের লক্ষে ১৯৫৯ সনে পূর্ব পাকিস্তান পানি ও বিদ্যুৎ উন্নয়ন কর্তৃপক্ষ (ইপিওয়াপদা) গঠন করা হয়। বর্তমান বাংলাদেশ পানি উন্নয়ন বোর্ড (বাপাউবো) ইপিওয়াপদা এর পানি উইং হিসেবে দেশের বন্যা নিয়ন্ত্রণ, নিষ্কাশন ও সেচ প্রকল্প বাস্তবায়ন করে কৃষি ও মৎস্য সম্পদের উৎপাদন বৃদ্ধির লক্ষে দেশের পানি সম্পদ ব্যবস্থাপনায় প্রধান সংস্থা হিসেবে কার্যক্রম আরম্ভ করে। 

স্বাধীনতার পর ১৯৭২ সনের মহামান্য রাষ্ট্রপতির আদেশ নং: ৫৯ মোতাবেক ইপিওয়াপদা এর পানি অংশ একই ম্যান্ডেন্ট নিয়ে বাংলাদেশ পানি উন্নয়ন বোর্ড (বাপাউবো) সম্পূর্ণ স্বায়ত্বশাসিত সংস্থা হিসেবে আত্মপ্রকাশ করে। অত:পর সংস্কার ও পুনর্গঠনের ধারাবাহিকতায় জাতীয় পানি নীতি-১৯৯৯ ও জাতীয় পানি ব্যবস্থাপনা পরিকল্পনা ২০০৪ এর সাথে সামঞ্জস্য রেখে বাপাউবো আইন, ২০০০ প্রণয়ন করা হয়। এ আইনের আওতায় মাননীয় মন্ত্রী, পানি সম্পদ মন্ত্রণালয়ের নেতৃত্বে ১৩ সদস্য বিশিষ্ট পানি পরিষদের মাধ্যমে বোর্ডের শীর্ষ নীতি নির্ধারণ ও ব্যবস্থাপনা পরিচালিত হচ্ছে।

**ভিশন ও মিশন**
---------------

**বাপাউবোর ভিশন**

অংশগ্রহণমূলক পানি ব্যবস্থাপনার মাধ্যমে বাংলাদেশের পানি সম্পদের সমন্বিত টেকসই উন্নয়ন, পানি সংক্রান্ত দুর্যোগ ব্যবস্থাপনার মাধ্যমে জনগণের জানমাল রক্ষা করে এবং সেচ ব্যবস্থা উন্নয়নের মাধ্যমে খাদ্য নিরাপত্তা নিশ্চিত করে জনগনের আর্থ-সামাজিক অবস্থার উন্নয়ন।

কৌশলগত পরিকল্পনার আওতায় বন্যা নিয়ন্ত্রণ, নিষ্কাশন ও সেচ ব্যবস্থার উন্নয়ন, নদী ভাঙ্গনরোধ, ভূমি পুনরুদ্ধার, লবণাক্ততার নিরসন এবং সমন্বিত উপকূলীয় অঞ্চল ব্যবস্থাপনার সঙ্গে সঙ্গতি রেখে জলবায়ু পরিবর্তনের বিরূপ প্রভাব মোকাবিলা করে খাদ্য নিরাপত্তা নিশ্চিতকরনে,দারিদ্রতা নিরসনে ও পানি সংক্রান্ত দুর্যোগ ব্যবস্থাপনায় অবদান রাখা; সমন্বিত পানি সম্পদ ব্যবস্থাপনায় সক্রিয় অংশীদারিত্বের মাধ্যমে জনগণের সম্পৃক্ততা বৃদ্ধিকরণ।

বহিঃসংযোগ
---------

পানি উন্নয়ন বোর্ডের ওয়েবসাইট  ওয়েব্যাক মেশিনে আর্কাইভকৃত ৬ আগস্ট ২০২০ তারিখে

তথ্যসূত্র
---------

1. ↑  রহমান, মিজানুর। "১৩৫ জনের মুক্তিযোদ্ধা সনদের তথ্যে গরমিল"। *Prothomalo*। সংগ্রহের তারিখ ১২ মার্চ ২০২২।
2. ↑  "Bangladesh water crisis"। *udel.edu*। UDaily। সংগ্রহের তারিখ ১১ অক্টোবর ২০১৬।
3. ↑  "Bangladesh Water Development Board"। *Banglapedia*। সংগ্রহের তারিখ ১১ অক্টোবর ২০১৬।
4. ↑  আলী প্রামাণিক-বাংলাদেশ-পানি-উন্নয়ন-বোর্ডের-নতুন-মহাপরিচালক "প্রকৌশলী মোঃ নুরুল ইসলাম সরকার বাংলাদেশ পানি উন্নয়ন বোর্ডের নতুন মহাপরিচালক" `|ইউআরএল=` এর মান পরীক্ষা করুন (সাহায্য)। *www.jugantor.com* (ইংরেজি ভাষায়)। সংগ্রহের তারিখ ২০২৩-০৩-১৫।
**কর্ণফুলী পেপার মিল**- কেপিএম (ইংরেজি: Karnaphuli Paper Mills) হল চট্টগ্রামের চন্দ্রঘোনায় কর্ণফুলী নদীর তীরে অবস্থিত একটি রাষ্ট্রীয় মালিকানাধীন কাগজের মণ্ড ও কাগজ উৎপাদনকারী শিল্প প্রতিষ্ঠান। এটি বাংলাদেশের সর্ববৃহৎ কাগজ উৎপাদনকারী কোম্পানি। কোম্পানিটি শিল্প মন্ত্রণালয়ের স্বায়ত্তশাসিত সংস্থা বাংলাদেশ রাসায়নিক শিল্প কর্পোরেশন কর্তৃক পরিচালিত হয়।

ইতিহাস
------

১৯৫৩ সালে তদানীন্তন পাকিস্তান শিল্প উন্নয়ন সংস্থা কর্তৃক রাঙামাটি জেলা কাপ্তাই উপজেলার চন্দ্রঘোনায় কর্ণফুলী পেপার মিল প্রতিষ্ঠিত হয়। কর্ণফুলি পেপার মিলটি শিল্প আইনের অধীনে নিবন্ধিত প্রথম কাগজশিল্প যা ত্রিশ হাজার শ্রমিক নিয়ে এশিয়ার সর্ববৃহৎ কাগজ-কল হিসেবে প্রতিষ্ঠিত হয়। মিলটি আমেরিকা, ইংল্যান্ড, জার্মানি, সুইডেন এবং ইতালির সহযোগিতায় ও বিশ্বব্যাংকের ঋণ সহায়তায় স্থাপিত হয়। প্রতিষ্ঠাকালীন লক্ষ্যমাত্রা ছিল বার্ষিক ৩০,০০০ মেঃ টন কাগজ উৎপাদন। ১৯৫৩ সালের ১৬ই অক্টোবর প্রতিষ্ঠানটি বাণিজ্যিক উৎপাদনে যায়। শুরুতে ব্যবস্থাপনা ত্রুটি থাকায় ১৯৬৪ সালে পাকিস্তান সরকার দাউদ গ্রুপের নিকট কোম্পানিটি বিক্রি করে দেয়। যারা এটির আধুনিকায়নের কাজ করে। ১৯৭১ সালে বাংলাদেশ স্বাধীন হলে বাংলাদেশ শিল্প উন্নয়ন সংস্থা এটি অধিগ্রহণ করে।

জমির পরিমাণ
-----------

কর্ণফুলী পেপার মিলের ক্রয়কৃত জমির পরিমাণ প্রায় ৩২.৪৭ একর, লিজপ্রাপ্ত জমি পরিমাণ ১১৯২.৯৬ একর এবং এটির মিল এলাকা ৪৪২.৩২ একর। এটির অন্যতম প্রধাণ কাঁচামাল হল বাঁশ। আর প্রাপ্তি নিশ্চিত করার জন্য বাঁশের জন্য রাইংক্ষং এলাকায় লিজপ্রাপ্ত জমির পরিমাণ প্রায় ৮৩,৪০৮ একর এবং কাচালং এলাকায় লিজপ্রাপ্ত জমির পরিমাণ প্রায় ৪২,৮৬৯ একর।

তথ্যসূত্র
---------

1. ↑  "কর্ণফুলী পেপার মিলস্ লিমিটেড"। *bcic.gov.bd*। বাংলাদেশ কেমিক্যাল ইন্ডাষ্ট্রিজ কর্পোরেশন। সংগ্রহের তারিখ ৩ এপ্রিল ২০১৭।
2. 1 2 3  "কর্ণফুলী পেপার মিল | কাপ্তাই উপজেলা | কাপ্তাই উপজেলা" (ইংরেজি ভাষায়)। ২০১৭-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৭-০৮-৩০।
3. ↑  "বন্ধ হচ্ছে কর্ণফুলী পেপার মিল"। *বন্ধ হচ্ছে কর্ণফুলী পেপার মিল* (ইংরেজি ভাষায়)। সংগ্রহের তারিখ ২০১৭-০৮-৩০। [*স্থায়ীভাবে অকার্যকর সংযোগ*]
4. ↑  "ঐতিহ্যের কর্ণফুলী পেপার মিল – আওয়ার নিউজ" (ইংরেজি ভাষায়)। ২০১৭-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-৩০।

বহিঃসংযোগ
---------
**খন্দকার আজিজুল হক আরজু** (জন্ম: ৭ এপ্রিল ১৯৫৮) বাংলাদেশের ৬৯, পাবনা-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।

জন্ম ও প্রারম্ভিক জীবন
----------------------

আজিজুল হক আরজু পাবনা জেলার বেড়া উপজেলার পুরানভারেঙ্গা ইউনিয়নের লক্ষ্মীপুর গ্রামে জন্মগ্রহন করেন। যমুনা নদীর ভাঙনে তার পৈতৃক বাড়ি বিলীন হয়ে গেলে, পরে জাতসাখিনী ইউনিয়নের রাজনারায়ণপুর গ্রামে নতুন বসতভিটা তৈরি করেন। তার বাবার নাম খন্দকার জনাব আলী ও মায়ের নাম সৈয়দা মাহফুজুন্নাহার বেগম। পাঁচ ভাই ও তিন বোনের মধ্যে তিনি হলেন সপ্তম।

শিক্ষাজীবন
----------

আজিজুল হক নাটিয়াবাড়ি প্রি-প্রাইমারি স্কুল থেকে প্রাথমিক শিক্ষা লাভ করেন। ১৯৭৩ সালে ধোবাখোলা করোনেশন উচ্চ বিদ্যালয় থেকে মেট্রিক এবং ঢাকা কলেজ থেকে ১৯৭৫ সালে উচ্চ মাধ্যমিক পাশ করেন। ১৯৮০ সালে ঢাকা বিশ্ববিদ্যালয়ের ব্যবস্থাপনায় স্নাতক (সম্মান) এবং ১৯৮১ সালে স্নাতকোত্তর ডিগ্রি অর্জন করেন।

কর্মজীবন
--------

পেশায় ব্যবসায়ী আজিজুল হক আরজু রাজনীতির সঙ্গে সক্রিয় ভাবে যুক্ত আছেন। তিনি বেড়া উপজেলা পরিষদের চেয়ারম্যান ছিলেন। ২০১৪ সালে তিনি পাবনা-২ আসন থেকে প্রথমবারের মতো বিনা প্রতিদ্বন্দ্বিতায় সংসদ সদস্য নির্বাচিত হন।

বিতর্ক
------

২০২৩ সালে ধর্ষণ মামলায় পাবনা-২ আসনের সাবেক সংসদ সদস্য খন্দকার আজিজুল হক আরজু ওরফে ফারুককে কারাগারে পাঠানোর আদেশ দেয় আদালত। পরে ১৩ মার্চ ভুক্তভোগীকে ভরণপোষণ বাবদ ৫০ লাখ টাকা দেয়া এবং তাকে বিয়ে করার শর্তে তাকে জামিন দেয় আদালত।

তথ্যসূত্র
---------

1. ↑  পাবনা-২, খন্দকার আজিজুল হক আরজু। "Constituency 69\_10th\_Bn"। *www.parliament.gov.bd*। সংগ্রহের তারিখ ২০১৮-০৬-২৮।
2. ↑  "Kh. Azizul Huq Arzu"। *Amarmp*। সংগ্রহের তারিখ ১৯ নভেম্বর ২০১৮।
3. ↑  "Nagarbari ghat on the verge of destruction"। *banglanews24.com* (ইংরেজি ভাষায়)। সংগ্রহের তারিখ ১৯ নভেম্বর ২০১৮।
4. ↑  "খন্দকার আজিজুল হক আরজু"। দৈনিক প্রথম আলো। সংগ্রহের তারিখ ২৫ অক্টোবর ২০২২।
5. ↑  "ধর্ষণ মামলায় পাবনা-২ আসনের সাবেক এমপি কারাগারে"। সময় টিভি। ২২ ফেব্রুয়ারি ২০২৩। সংগ্রহের তারিখ ১৩ মার্চ ২০২৩।
6. ↑  হোসেন, আফজাল (১৩ মার্চ ২০২৩)। "ধর্ষণ মামলায় জামিন মিলল সাবেক এমপি আরজুর"। সময় টিভি। সংগ্রহের তারিখ ১৩ মার্চ ২০২৩।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**সহানুভূতি** হল অন্য জীবন গঠনের কষ্ট বা প্রয়োজনের উপলব্ধি, বোঝা এবং প্রতিক্রিয়া।

দার্শনিক ডেভিড হিউমের মতে, এই সহানুভূতিশীল উদ্বেগ ব্যক্তিগত দৃষ্টিকোণ থেকে প্রয়োজনে অন্য গোষ্ঠী বা ব্যক্তির দৃষ্টিকোণে দৃষ্টিভঙ্গির পরিবর্তনের দ্বারা চালিত হয়। হিউম ব্যাখ্যা করেছিলেন যে এটি এমন কারণ "সকল পুরুষের মন তাদের অনুভূতি এবং ক্রিয়াকলাপে একই রকম" এবং "একজনের গতি নিজেকে বাকিদের সাথে যোগাযোগ করে" যাতে "স্নেহ সহজেই একজনের থেকে অন্য ব্যক্তির কাছে চলে যায়... তারা জন্ম নেয়। সংবাদদাতা আন্দোলন।"

হিউমের সাথে, অন্য দুজন পুরুষ, অ্যাডাম স্মিথ এবং আর্থার শোপেনহাওয়ার, সহানুভূতিকে আরও ভালভাবে সংজ্ঞায়িত করার জন্য কাজ করেছিলেন। হিউম বেশিরভাগ জ্ঞানতত্ত্বের জন্য পরিচিত ছিলেন, স্মিথ তার অর্থনৈতিক তত্ত্বের জন্য এবং শোপেনহাওয়ার ইচ্ছার দর্শনের জন্য পরিচিত ছিলেন।

আমেরিকান অধ্যাপক ব্রেন ব্রাউন সহানুভূতিকে নিজের আবেগের সাথে যোগাযোগের বাইরে থাকার উপায় হিসাবে দেখেন। তারা পরিস্থিতি থেকে বোঝার চেষ্টা করে এবং সহানুভূতির উপলব্ধি প্রাপ্ত ব্যক্তির কাছ থেকে এটি দেখতে পায়।

ব্যুৎপত্তি
----------

*সহানুভূতি* শব্দের মূল হল গ্রীক শব্দ *sym*, যার অর্থ "একসাথে" এবং *প্যাথোস*, যা অনুভূতি বা আবেগকে বোঝায়। আরও তথ্যের জন্য *সহানুভূতি § ব্যুৎপত্তি* দেখুন।

সহানুভূতি এবং সম্পর্কিত ধারণার মধ্যে পার্থক্য
---------------------------------------------

মূল নিবন্ধ: সহমর্মিতা § সহানুভূতি এবং সম্পর্কিত ধারণাগুলির মধ্যে পার্থক্য
সহানুভূতি সম্পর্কিত শব্দটি প্রায়ই সহানুভূতির সাথে বিনিময়যোগ্যভাবে ব্যবহৃত হয়। সহানুভূতি আরও স্পষ্টভাবে বোঝায় যে একজন অন্যের অনুভূতি অনুভব করতে সক্ষম। সমবেদনা এবং করুণাও সম্পর্কিত ধারণা।

তথ্যসূত্র
---------

1. ↑  Tear, J; Michalska, KJ (২০১০)। "Neurodevelopmental changes in the circuits underlying empathy and sympathy from childhood to adulthood"। *Developmental Science*। **13** (6): 886–899। এসটুসিআইডি 10647101। ডিওআই:10.1111/j.1467-7687.2009.00940.x। পিএমআইডি 20977559। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Hume, David (১৭৩৯)। "II.III.1 Of the Other Virtues and Vices"। *Treatise of Human Nature* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Wispé, L. (১৯৯১)। *The psychology of sympathy*। Springer Science & Business Media। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Psychiatric Medical Care Communications Team (১২ অক্টোবর ২০২২)। "The Difference between Empathy and Sympathy"। *Psychiatric Medical Care*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  টেমপ্লেট:Multiref2
**কাতার-সাইপ্রাস সম্পর্ক**, কাতার এবং সাইপ্রাস এর মাঝে বিদ্যমান দ্বিপাক্ষিক সম্পর্ককে নির্দেশ করে। সাইপ্রাসের রাজধানী নিকোসিয়াতে কাতারের একটি স্থায়ী দূতাবাস রয়েছে। অপরদিকে কাতারের রাজধানী দোহাতে সাইপ্রাসের একটি দূতাবাস রয়েছে।

ইতিহাস
------

১৯৫০ এর দশকের মাঝামাঝি সময়ে কাতার এবং সাইপ্রাসের মধ্যে সম্পর্ক স্থাপিত হয়। সে সময় সাইপ্রাসের একজন ব্যবসায়ী কাতারে বিনিয়োগ করে ব্যবসা চালু করেন। এর মাধ্যমেইল মূলত কাতার ও সাইপ্রাসের মধ্যে সম্পর্কের ভিত স্থাপিত হয়।

কূটনৈতিক প্রতিনিধি
------------------

২০০৭ সালে, কাতার, সাইপ্রাসে তাদের দূতাবাস চালু করে। বর্তমানে, সুলতান ইব্রাহিম আল-মাহমুদ হলে, সাইপ্রাসে নিযুক্ত কাতারের রাষ্ট্রদূত। 
তবে সাইপ্রাস এর ৪ বছর আগেই ২০০৩ সালে, কাতারের, দোহায় তাদের দূতাবাস চালু করে। কাতারে অবস্থিত সাইপ্রাসের দূতাবাসটিই ছিল, গালফ কো-অপারেশন কাউন্সিল (জিসিসি) এর কোন সদস্য দেশে সাইপ্রাসের প্রথম দূতাবাস। বর্তমানে, চারালামবোস পানায়িদেস হলেন, কাতারে নিযুক্ত কাতারের রাষ্ট্রদূত।

কূটনৈতিক সমন্বয়
----------------

২০১০ সালের এপ্রিল মাসে, কাতারের আমির, হামাদ বিন খলিফা আল থানি এক রাষ্ট্রীয় সফরে সাইপ্রাসে যান। কাতারের আমিরের এই সফর ছিল, সাইপ্রাসে কাতারের পক্ষ থেকে সর্বোচ্চ পর্যায়ের রাষ্ট্রীয় সফর। 
কাতারের আমিরের এই সফরে দুই দেশের মধ্যে, আবাসন খাতে যৌথ উদ্যোগ গ্রহণের বিষয়ে একটি প্রাথমিক চুক্তি সাক্ষরিত হয়।
২০১১ সালের মে মাসে, সাইপ্রাস এবং কাতার, প্রাথমিক এই চুক্তিটিকে চূড়ান্ত করে। এই চুক্তির মধ্যে ছিল নিকোসিয়ায় অবস্থিত হিল্টন হোটেলের বিপরীতে উন্নয়ন প্রকল্প হাতে নেয়া এবং বাস্তবায়ন করা। এই উন্নয়ন প্রকল্পের মধ্যে ছিল একটি পাঁচ তারকা হোটেল নির্মাণ, একটি শপিং মল নির্মাণ এবং অফিস ও বাসা-বাড়ি নির্মাণ।

এক সংবাদ বিজ্ঞপ্তিতে, সাইপ্রাসের রাষ্ট্রপতি, ক্রিস্টোফিয়াস বলেন, দুই দেশের শীর্ষ পর্যায়ের সেই বৈঠকে, দ্বিপাক্ষিক সম্পর্ক বৃদ্ধি এবং উন্নয়নের ব্যাপারে আলোচনা হয়েছে। এছাড়াও কাতার বিনিয়োগ কর্তৃপক্ষ এর সাথে যৌথ বিনিয়োগ এর ব্যাপারটিও গুরুত্বের সাথে আলোচিত হয়। তিনি আরও বলেন, দুই দেশের শীর্ষ পর্যায়ের সম্পর্ক উন্নয়ন এবং দুই দেশের সরকারের মধ্যে সমন্বয় বৃদ্ধির পদ্ধতির ব্যাপারে আলোচনা হয়েছে।

২০০৬ থেকে ২০১০ সালের মধ্যে, সাইপ্রাসে কাতারের রপ্তানির পরিমাণ প্রায় দ্বিগুণ বৃদ্ধি পায়। অপরদিকে, একই সময় ব্যবধানে, কাতারে, সাইপ্রাসের রপ্তানির পরিমাণ বৃদ্ধি পায় ৫০ শতাংশেরও বেশি। ২০১০ সালে, বৈশ্বিকভাবে, কাতার, ছিল, সাইপ্রাসে রপ্তানিকারক দেশগুলোর মধ্যে ২০ তম অবস্থানে।

তথ্যসূত্র
---------

1. 1 2 3  "Government Spokesman: 'Cyprus Could Benefit from Qatari Experience in Gas Sector'"। *arabpressreleases.qa*। কাতার নিউজ এজেন্সি। সংগ্রহের তারিখ ১৪ সেপ্টেম্বর ২০১৫। [*স্থায়ীভাবে অকার্যকর সংযোগ*]
2. ↑  "Rosy road ahead for Qatar and Cyprus"। সাইপ্রাস মেইল। ১৯ এপ্রিল ২০১৫। সংগ্রহের তারিখ ২৬ জুন ২০১৫।
3. ↑  "Five new ambassadors present their credentials"। সাইপ্রাস মেইল। ৩ অক্টোবর ২০১৬। সংগ্রহের তারিখ ৩ এপ্রিল ২০১৭।
4. ↑  "Ambassador"। সাইপ্রাস দূতাবাস, দোহা। সংগ্রহের তারিখ ১৪ সেপ্টেম্বর ২০১৫।
5. ↑  "Cyprus president invites Qatari investments in his country"। গালফ টাইমস। ২৮ জানুয়ারি ২০১৪। সংগ্রহের তারিখ ২৬ জুন ২০১৫।
6. 1 2  "Cyprus Says Approves Real Estate Joint Venture With Qatar"। ব্লুমবার্গ। ২০ মে ২০১১। সংগ্রহের তারিখ ২৬ জুন ২০১৫।
**কল্যাণী এক্সপ্রেসওয়ে** হল একটি ৪০-কিলোমিটার-দীর্ঘ (২৫ মা), দুই-লেন বিশিষ্ট, টোল পথ। এই রাস্তাটি কলকাতা শহরের সঙ্গে নদিয়া জেলায় কলকাতার উপনগরী কল্যাণীর যোগসূত্র স্থাপন করেছে। কলকাতার উপকণ্ঠে উত্তর চব্বিশ পরগনা জেলার নিমতায় রাস্তাটি শুরু হয়ে কল্যাণী অবধি প্রসারিত হয়েছে। কলকাতা মেট্রোপলিটান ডেভেলপমেন্ট অথরিটি এই রাস্তাটি রক্ষণাবেক্ষণ ও নিয়ন্ত্রণ করে। এটিকে দুই লেনের রাস্তা থেকে চার লেনের রাস্তায় রূপান্তরিত করার পরিকল্পনা গৃহীত হয়েছে। হুগলি নদীর তীরে অবস্থিত সোদপুর, ব্যারাকপুর, নৈহাটি প্রভৃতি জনবহুল শহরের রাস্তার যানজট এড়াতে এই রাস্তাটি বাইপাস হিসেবে ব্যবহার করা হয়। কল্যাণী এক্সপ্রেসওয়ে শহরগুলির মধ্যে যাতায়াতের সময়কে গুরুত্বপূর্ণভাবে দুই ঘণ্টা থেকে এক ঘণ্টায় কমিয়ে এনেছে। সোদপুর, ব্যারাকপুর, বারাসত, মধ্যমগ্রাম, কাঁকিনাড়া, খড়দহ ও কাঁচড়াপাড়া্র সঙ্গে এই রাস্তাটির সংযোগ-রক্ষাকারী গুরুত্বপূর্ণ ফিডার রোডগুলি প্রসারিত। অন্যান্য ছোটো শহরগুলির সঙ্গেও বিভিন্ন রাস্তার মাধ্যমে এই রাস্তাটি যুক্ত। ১ ও ২ নং রাজ্য মহাসড়ক ও ৩৪ নং জাতীয় সড়ক আলাদা আলাদা স্থানে এই রাস্তার সঙ্গে যুক্ত হয়েছে। বাঁশবেড়িয়ার কাছে ৬ নং রাজ্য মহাসড়কের সঙ্গে কল্যাণী এক্সপ্রেসওয়ের একটি সম্প্রসারিত অংশ যুক্ত হয়েছে ঈশ্বর গুপ্ত সেতু মারফৎ।

তথ্যসূত্র
---------

1. ↑  "State High Way in West Bengal" (ইংরেজি ভাষায়)। ১৭ জুন ২০১২ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১২।
2. ↑  "Mega plans for a better city"। *টাইমস অব ইন্ডিয়া* (ইংরেজি ভাষায়)। ১৫ জানুয়ারি ২০১২। সংগ্রহের তারিখ ১১ মার্চ ২০১২।

প্রবেশদ্বার: সড়ক কলকাতা ভারত
**রুহুল কবির রিজভী আহমেদ** বাংলাদেশের একজন রাজনীতিবিদ যিনি বর্তমানে বাংলাদেশ জাতীয়তাবাদী দলের জ্যেষ্ঠ যুগ্ম মহাসচিব হিসেবে দায়িত্ব পালন করছেন। ২০১৬ সালের ১৯শে মার্চ বিএনপির ষষ্ঠ সম্মেলনে তিনি জ্যেষ্ঠ যুগ্ম মহাসচিব হিসেবে নির্বাচিত হন। এছাড়াও তিনি ঢাকার পল্টনে অবস্থিত বিএনপির কেন্দ্রীয় কার্যালয়ের দফতর সম্পাদক ও মুখপাত্র হিসেবে দায়িত্ব পালন করছেন।

প্রারম্ভিক জীবন
---------------

রিজভী আহমেদ;পৈত্রিক নিবাশ কুড়িগ্রাম জেলা। তিনি ঢাকা হলি ফ্যামিলি হাসপাতালে জন্মগ্রহণ করেন। স্কুল- বগুড়া জিলা স্কুল, কুড়িগ্রাম সরকারি উচ্চ বিদ্যালয়,বগুড়া বাংলা স্কুল। কলেজ- রাজশাহী কলেজ ও রাজশাহী সরকারি সিটি কলেজ। রাজশাহী বিশ্ববিদ্যালয় থেকে ভূগোল ও ইতিহাস এ দু'টি বিষয়ে এম.এ এবং আইন বিষয়ে স্নাতক।

রাজনীতি
-------

রাজনীতি জীবনের শুরুতে উচ্চ মাধ্যমিক সম্পন্ন করার পর রিজভী বামপন্থী বিপ্লবী ছাত্র ইউনিয়ন নামে একটি সংগঠনের মাধ্যমে ছাত্র রাজীতিতে প্রবেশ করেন। তিনি বিপ্লবী ছাত্র ইউনিয়ন রাজশাহী সরকারি কলেজ শাখার সাধারণ সম্পাদক ছিলেন। পরবর্তীতে ছাত্রদল প্রতিষ্ঠা হওয়ার পর তিনি জাতীয়তাবাদী ছাত্রদলে যোগদান করেন এবং রাজশাহী বিশ্ববিদ্যালয় শাখা ছাত্রদলের প্রচার সম্পাদকের দায়িত্ব পান ও পরবর্তিতে তিনি বিশ্ববিদ্যালয় শাখার সাধারণ সম্পাদক নির্বাচিত হন। বাংলাদেশ জাতীয়তাবাদী ছাত্রদলের কেন্দ্রীয় সভাপতি হিসেবেও দায়িত্ব পালন করেন। রিজভী ১৯৮৯ সালের সর্বশেষ রাজশাহী বিশ্ববিদ্যালয় কেন্দ্রীয় ছাত্র সংসদের (রাকসু) নির্বাচনে এর সহ-সভাপতি (ভিপি) নির্বাচিত হন এবং ১৯৯০ সাল পর্যন্ত এ দায়িত্ব পালন করেন।

তথ্যসূত্র
---------

1. ↑  "অবশেষে মহাসচিব হলেন মির্জা ফখরুল"। *এনটিভি*। সংগ্রহের তারিখ ১০ ডিসে ২০১৮।
2. ↑  "রুহুল কবির রিজভী আহমেদ"। *প্রিয়.কম*। ৯ ডিসে ২০১৮। ২১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ ডিসে ২০১৮।

উইকিমিডিয়া কমন্সে **রুহুল কবির রিজভী** সংক্রান্ত মিডিয়া রয়েছে।
**কিমপুরুষ রাজ্য** বলতে কিমপুরুষ নামক একটি উপজাতির অঞ্চলকে বোঝায় যারা প্রাচীন ভারতের বহিরাগত উপজাতিদের মধ্যে একটি ছিল। এই বহিরাগত উপজাতিরা হিমালয় পর্বতের মতো দুর্গম অঞ্চলে বাস করত।

কিমপুরুষদেরকে সিংহমুখী প্রাণী বলে বর্ণনা করা হয়েছে। সন্ধি বিচ্ছেদ *কিমপুরুষ = কিম (এটা কি ?) + পুরুষ (মানুষ)* (আক্ষরিক অনুবাদ "এটা কি মানুষ ?"), *কিন + নর (পুরুষ)* শব্দের সাথে সাদৃশ্যপূর্ণ, দেখায় যে কিন্নর এবং কিমপুরুষ সম্পর্কযুক্ত বা সম্ভবত একই গোত্র ছিল। সিংহ মাথা তাদের ভারী দাড়িওয়ালা মাথার অতিরঞ্জন হতে পারে।[] কিছু পুরাণে তাদের ঘোড়ার মাথা হিসাবে উল্লেখ করা হয়েছে। তারা কম্বোজদের মতো ঘোড়া-যোদ্ধাদের একটি গোত্র হতে পারে। কিন্তু সূত্রে তাদের সিংহমুখী উল্লেখ ও তাদের পাহাড়ে থাকার ইঙ্গিত দেয় যে তারা কিরাত হতে পারে। কিরাত-বা কিরাতি- মানে সিংহ প্রকৃতির মানুষ। এটি দুটি শব্দ কিরা-সিংহ এবং টি-মানুষ থেকে উদ্ভূত এবং এর অর্থ পাহাড়ের মানুষও।

মহাভারতে উল্লেখ
---------------

(১,৬৬) এ কিমপুরুষদের অর্ধ-সিংহ এবং অর্ধ-পুরুষ হিসাবে উল্লেখ করা হয়েছিল। এখানে তারা রাক্ষস, বানর, কিন্নর (অর্ধ-পুরুষ, অর্ধ-ঘোড়া) এবং যক্ষের মতো অন্যান্য বহিরাগত উপজাতির সাথে সম্পর্কিত হিসাবে উল্লেখ করা হয়েছে। ঋষি পুলাহা কিমপুরুষদের সাথে যুক্ত ছিলেন। অন্যরা ঋষি পুলস্ত্যের সাথে যুক্ত ছিলেন। আরেকটি উপজাতি যেমন বালখিল্য (যারা সূর্যের দিক অনুসরণ করে) ক্রতু ঋষির সাথে যুক্ত ছিল। মারিচি, অঙ্গিরস, অত্রি, পুলস্ত্য, পুলাহা এবং ক্রতুকে ছয়জন মহান ঋষি হিসেবে উল্লেখ করা হয়েছে, যারা সম্ভবত ছয়টি মহান বংশের উদ্ভব করেছিলেন। এই বহিরাগত উপজাতিদের আত্মীয়তার কথাও (১২,২০৬) এ উল্লেখ করা হয়েছে।

### অর্জুনের বিজয়

অর্জুন তার উত্তর রাজ্য জয়ের সময় কিমপুরুষ রাজ্যও পরিদর্শন করেছিলেন । অর্জুন, **শ্বেত পর্বত** পেরিয়ে দুর্মপুত্র শাসিত কিমপুরুষদের দেশকে পরাধীন করে ক্ষত্রিয়দের ব্যাপক নিধনের মাধ্যমে অঞ্চলটিকে তার সম্পূর্ণ কর্তৃত্বে নিয়ে আসে।‌ (২,২৭)

### কিমপুরুষ রাজা (বা উপদেশক) দ্রুম

* (২,৪৩) তে দ্রুমাকে কিমপুরুষদের গুরু হিসাবে উল্লেখ করা হয়েছে। এখানে তিনি পাণ্ডব রাজা যুধিষ্ঠিরের রাজসূয় যজ্ঞে যোগদান করেছিলেন বলে জানা যায়।
* অর্জুন, উত্তরাঞ্চলে তার সামরিক অভিযানের সময় কিমপুরুষ রাজা দুর্মা-পুত্রকে পরাজিত করেছিলেন (২,২৭)
* বিদর্ভের রাজা রুক্মী ছিলেন বিখ্যাত কিমপুরুষের শিষ্য যিনি দ্রুম নামে পরিচিত ছিলেন। (৫,১৫৯)

### অন্যান্য উল্লেখ

রাক্ষস রাবণ দেবতা, দানব, গন্ধর্ব, যক্ষ এবং কিমপুরুষদের পরাজিত করেছিলেন। (৩,২৭৯)

কিমপুরুষরা বনে বেড়াতেন। (১২,১৬৮)

আরো দেখুন
---------

* প্রাচীন ভারতের রাজ্য
* কিরাত
* কিরাত
* কিরাত রাজ্য
* কম্বোজ
* কাম্বোজ রাজ্য
* কিন্নর রাজ্য

তথ্যসূত্র
---------

* কৃষ্ণ দ্বৈপায়ন ব্যাসের মহাভারত, ইংরেজিতে অনুবাদ করেছেন কিসারি মোহন গাঙ্গুলী
**দুর্যোগ ব্যবস্থাপনা ব্যুরো** হলো একটি সরকারী ব্যুরো যা বাংলাদেশের প্রাকৃতিক দুর্যোগের বিষয়ে সরকারী প্রতিক্রিয়া পরিচালনার কাজে নিয়োজিত ছিল এবং এটি দুর্যোগ ব্যবস্থাপনা আইন, ২০১২-এর ধারা ৬০-এর ৩নং উপধারা মোতাবেক বিলুপ্ত হয়। নবগঠিত দুর্যোগ ব্যবস্থাপনা অধিদপ্তরে বিলুপ্ত ব্যুরোর সম্পদ, ক্ষমতা ও অধিকার হস্তান্তর করা হয়।

ইতিহাস
------

১৯৯৩ সালে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো প্রতিষ্ঠিত হয়। ১৯৯১ সালে বাংলাদেশের ঘূর্ণিঝড় এবং বাংলাদেশে বন্যার পরে, সরকার ত্রাণ কার্যক্রম পরিচালনা করার জন্য একটি ব্যুরোর প্রয়োজন অনুভব করেছিল এবং তারপর থেকে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো পরিচালিত হয়ে আসছে। ব্যুরোর নেতৃত্বে প্রধান একজন মহাপরিচালক।

তথ্যসূত্র
---------

1. 1 2  মাসুদ হাসান চৌধুরী (২০১২)। "দুর্যোগ ব্যবস্থাপনা ব্যুরো"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Disaster management in Bangladesh: Reducing vulnerabilities"। *The Daily Star* (ইংরেজি ভাষায়)। ১০ মার্চ ২০১৬। সংগ্রহের তারিখ ২২ সেপ্টেম্বর ২০১৭।
**বাংলাদেশ ফার্মাসিউটিক্যাল সোসাইটি** হ‌লো বাংলা‌দে‌শের ফার্মাসিস্টদের জাতীয় পেশাগত স‌মি‌তি। হাসান কাউসার এ স‌মি‌তির সাধারণ সম্পাদক।

ই‌তিহাস
-------

১৯৭২ সা‌লে বাংলা‌দে‌শের ঔষধ প্রস্ত্ততকারী এবং ফার্মাসিস্টগণ এই স‌মি‌তি প্রতিষ্ঠা ক‌রেন। এ স‌মি‌তির প্রধান কার্যালয় ঢাকায় অব‌স্থিত। বাংলা‌দে‌শের ঔষধ শি‌ল্পের উন্নয়ন এবং জাতীয় স্বাস্থ্যনীতিতে কার্যত এবং অর্থবহুল কিছু নিয়মনীতি প্রয়োগ করাই এই সম‌িতির মূল লক্ষ।

কার্যক্রম
---------

এই স‌মি‌তি তার ল‌ক্ষে বি‌ভিন্ন গুরেুত্বপূর্ণ কাজ ত‌রে থা‌কে। যেমন, এ স‌মি‌তি ঔষধ শিল্পের সাধারণ উন্নয়নের পাশাপাশি বিভিন্ন সমস্যার সমাধান করে। এছাড়াও ঔষধ প্রস্ত্ততকরণে উন্নয়নমূলক গবেষণায় উৎসাহ ‌দেয়। এই বাংলাদেশে ফার্মেসি পেশায় নিয়োজিত ব্যক্তিদের প্রশিক্ষণ দেয় এবং পেশাগত নৈপুণ্যতা অর্জন তর‌তে সাহায‌্য ক‌রে।

স‌মি‌তির তত্ত্বাবধানে পরীক্ষা পরিচালনা করা হয়। সে‌ক্ষেরত্র যোগ্য প্রার্থীদের এই স‌মি‌তির পক্ষ থে‌কে সার্টিফিকেট ও ডিপ্লোমা প্রদান করা হয়। এ স‌মি‌তি প্রয়োজন অনুযায়ী ফার্মেসি আইনের পরিবর্তন ও পরিবর্ধন ক‌রে থা‌কে। ঔষধ প্রস্ত্ততকারী প্রতিষ্ঠানের উন্নয়নের ল‌ক্ষে মাঠপর্যায়ে গবেষণা, কনফারেন্স, সিম্পোজিয়াম, সেমিনার ইত্যাদির আয়ো‌জন করা হয়। জার্নাল, বই, ম্যাগাজিন, ডকুমেন্ট ইত্যাদি প্রকাশ করে এ স‌মি‌তি। বাংলাদেশ ফার্মাসিউটিক্যাল সোসাইটি এই স‌মি‌তির প্রকা‌শিত পত্রিকা। এগু‌লো ছাড়াও এ স‌মি‌তি ফার্মেসি সংক্রান্ত গবেষণার জন্য রিসার্চ ফেলোশিপ, সহায়ক অনুদান, বৃত্তি, পুরস্কার ইত্যাদি প্রদান করা এবং বিভিন্ন ঔষধের মান যাচাই‌য়ের জন্য প্রয়োজনীয় গবেষণাগার স্থাপন করাও এ স‌মি‌তির কার্যক্রমের ম‌ধ্যে পড়ে।

এ সম‌ি‌তি আন্তর্জা‌তিক ফার্মাসিউটিক্যাল সংঘ এবং কমনওয়েলথ ফার্মাসিউটিক্যাল সংস্থার সা‌থে জ‌ড়িত।

আরও দেখুন
---------

বাংলাদেশের ঔষধ শিল্প  

বাংলাদেশ উদ্ভিদবিজ্ঞান সমিতি  

বাংলাদেশ রসায়ন সমিতি  

সালমান এফ রহমান  

বেক্সিমকো ফার্মাসিউটিক্যালস

তথ‌্য সূত্র
-----------

1. ↑  "Invest in pharma industry"। *archive.thedailystar.net*। The Daily Star। ২৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।
2. ↑  "'6th Pharma Career Fair 2019' begins in Dhaka"। *Dhaka Tribune*। ১৪ ডিসেম্বর ২০১৯। সংগ্রহের তারিখ ২৮ মার্চ ২০২০।
3. ↑  "Recruit pharmacists in swine flu drug outlets"। *The Daily Star* (ইংরেজি ভাষায়)। ৯ সেপ্টেম্বর ২০০৯। সংগ্রহের তারিখ ২৮ মার্চ ২০২০।
4. ↑  Ghani, Abdul। "Bangladesh Pharmaceutical Society"। *en.banglapedia.org*। Banglapedia। সংগ্রহের তারিখ ২৮ মার্চ ২০২০।
5. ↑  "BPJ HOME"। *bpj-bd.com*। সংগ্রহের তারিখ ২৮ মার্চ ২০২০।
6. ↑  "Current Scenario of Bangladesh Pharma market"। *bddrugs.com*। ২৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।

বহিঃসংযোগ
---------

* বাংলাপিডিয়ায় *বাংলাদেশ ফার্মাসিউটিক্যাল সোসাইটি* উইকিউপাত্তে এটি সম্পাদনা করুন
**পাকিস্তান সাহিত্য সংসদ** পূর্ব পাকিস্তান ভিত্তিক একটি ধর্মনিরপেক্ষ সমাজতান্ত্রিক সাহিত্যিক সমাজ ছিল যা ১৯৫৮ সালে পাকিস্তানে সামরিক আইন ঘোষণার পরে বন্ধ হয়ে যায়।

ইতিহাস
------

পাকিস্তান সাহিত্য সংসদ ১৯৫২ সালে প্রতিষ্ঠিত হয়েছিল। এর প্রথম সভাপতি ছিলেন কাজী মোতাহার হোসেন এবং এর প্রথম সম্পাদক ছিলেন ফয়েজ আহমেদ।পরবর্তীকালে আতোয়ার রহমান ও হাসান হাফিজুর রহমান সম্পাদকের দায়িত্ব পালন করেন। আবদুল গনি হাজারী, কামরুল হাসান, অজিত কুমার গুহ, ফজলে লোহানী, আবদুল গাফ্ফার চৌধুরী, মোস্তাফা নূরউল ইসলাম, আনিসুজ্জামান প্রমুখ কাজ করেছেন। সংগঠনটি সওগাত পত্রিকার সদর দফতরে দ্বি-বার্ষিক বৈঠক করে। ১৯৫৮ সংগঠনটি দক্ষিণ এশিয়ার লেখকদের নিয়ে বিশেষ সম্মেলন করে। সম্মেলনটি ছিল বাঙালি লেখক এবং লেখক এবং বাঙালি সংস্কৃতি ও সাহিত্য সংরক্ষণের প্রতিশ্রুতির ।ম্যাক্সিম গোর্কি (১৯৫২), বঙ্কিমচন্দ্র (১৯৫৩) ও রবীন্দ্রনাথকে (১৯৫৫) নিয়ে আলোচনা সভার আয়োজন করা হয়। এ ছাড়াও ওস্তাদ আলাউদ্দীন খাঁ, কাজী আবদুল ওদুদ, মোহাম্মদ আকরম খাঁ-কে নিয়েও স্মৃতিচারণমূলক অনুষ্ঠান করা হয়েছে। ১৯৫৮ সালে পাকিস্তান সরকার সামরিক আইন জারি করার পরে এটি বন্ধ করে দেওয়া হয়। কিছু সদস্য পাকিস্তান লেখক সংস্থায় যোগদান করেছিলেন।

তথ্যসূত্র
---------

1. ↑  ওয়াকিল আহমদ (২০১২)। "পাকিস্তান সাহিত্য সংসদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**প্রবোধচন্দ্র গুহ** (১৮৮৫ – ২ জুলাই ১৯৬৯) ছিলেন বাংলা রঙ্গমঞ্চের অন্যতম পরিচালক, প্রযোজক ও অভিনেতা।

সংক্ষিপ্ত জীবনী
---------------

প্রবোধচন্দ্র গুহের জন্ম বৃটিশ ভারতের অধুনা  বাংলাদেশের বরিশালের বানারিপাড়ায়। শিক্ষান্তে কলকাতায় সরকারি চাকরি করতেন। তবে নাট্যামোদী তিনি কলকাতার 'আর্ট থিয়েটারের সাথে যুক্ত ছিলেন। 'আর্ট থিয়েটার'  স্টার থিয়েটারের পরিচালনভার গ্রহণ করলে তিনি সরকারি চাকরি ছেড়ে দিয়ে স্টার থিয়েটারের সেক্রেটারির পদ গ্রহণ করেন। ১৯২৩ খ্রিস্টাব্দে প্রথম নাটক অপরেশচন্দ্র রচিত নাটক 'কর্ণার্জুন' প্রথম মঞ্চস্থ করে আর্ট থিয়েটার প্রবোধচন্দ্রের তত্ত্বাবধানে। এবং অত্যন্ত জনপ্রিয়তার কারণে নাটকটি দু-শো রজনী অভিনীত হয়েছিল। পরে তিনি মনোমোহন থিয়েটারে আসেন। ১৯৩১ খ্রিস্টাব্দে তিনি নিজস্ব রঙ্গালয় 'নাট্য নিকেতন' প্রতিষ্ঠা করেন এবং তার আমন্ত্রণে নটসূর্য অহীন্দ্র চৌধুরী যোগদেন। নাট্যনিকেতনের তখন উল্লেখযোগ্য প্রযোজনা ছিল -

* *মুক্তির উপায়*
* *মা*
* *পথের দাবি*
* *চরিত্রহীন*
* *সিরাজদ্দৌল্লা* (১৯৩৮)
* *আলেয়া*
* *কারাগার* (১৯৩০)
* *কালিন্দী*

অহীন্দ্র চৌধুরী ছাড়াও তার প্রযোজিত বিভিন্ন নাটকে অভিনয় করেছেন তিনকড়ি চক্রবর্তী, দুর্গাদাস বন্দ্যোপাধ্যায়, নরেশ মিত্র, নীহারবালা প্রমুখেরা। রানিবালা ও সরযূদেবী নাট্যনিকেতনেই অভিনেত্রী হিসাবে প্রতিষ্ঠা পান। নাট্যকার শচীন সেনগুপ্ত ও মন্মথ রায় প্রবোধচন্দ্রের সংস্পর্শে এসে তারা প্রতিভা বিকাশের সুযোগ পান। ১৯৪৭ খ্রিস্টাব্দে দেশবিভাগের পর প্রবোধচন্দ্র কিছুকাল পাকিস্তানে বাসকরার সময় সিনেমা শিল্পে আত্মনিয়োগ করেন। এক সময় তিনি পাকিস্তানের রিজার্ভ ব্যাংকের অন্যতম পরিচালকও হয়েছিলেন। ১৯৩১ খ্রিস্টাব্দে তার প্রতিষ্ঠিত নাট্যনিকেতনই পরে ১৯৪২ খ্রিস্টাব্দে  শিশিরকুমার ভাদুড়ীর হয় 'শ্রীরঙ্গম'।  ১৪ বৎসর পর ১৯৫৬ খ্রিস্টাব্দে অর্থাভাবে শ্রীরঙ্গমও বন্ধ হয়ে যায়। এটিই বর্তমানে 'বিশ্বরূপা থিয়েটার*।*

প্রবোধচন্দ্র গুহ ১৯৬৯ খ্রিস্টাব্দের ২রা জুলাই পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪১৪, আইএসবিএন ৯৭৮-৮১-৭৯৫৫-২৯২-৬
2. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬,  পৃষ্ঠা ২৭, আইএসবিএন ৯৭৮-৮১-৭৯৫৫-২৯২-৬
3. ↑  "কলকাতা"। সংগ্রহের তারিখ ২০২১-০৭-০২।
4. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬,  পৃষ্ঠা ৭১৯, আইএসবিএন ৯৭৮-৮১-৭৯৫৫-২৯২-৬
**জন এডওয়ার্ড হপক্রফট** একজন মার্কিন কম্পিউটার বিজ্ঞানী। তিনি কর্নেল বিশ্ববিদ্যালয়ের কম্পিউটার বিজ্ঞান বিভাগের আইবিএম অধ্যাপক।

শিক্ষাজীবন
----------

তিনি ১৯৬১ সালে সিয়াটল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয়ের তড়িৎ প্রকৌশল বিভাগ থেকে ১৯৬২ সালে মাস্টার অব সায়েন্স এবং ১৯৬৪ সালে পিএইচডি ডিগ্রি অর্জন করেন।

কর্মজীবন
--------

হপক্রফট ১৯৬৪ সালে প্রিন্সটন বিশ্ববিদ্যালয় এর তড়িৎ প্রকৌশল বিভাগে সহকারী অধ্যাপক হিসেবে যোগ দেন। ১৯৬৭ সালে কর্নেল বিশ্ববিদ্যালয়ে কম্পিউটার বিজ্ঞান বিভাগে সহযোগী অধ্যাপক হিসেবে যোগ দেন। ১৯৭০-৭১ সালে তিনি স্ট্যানফোর্ড বিশ্ববিদ্যালয়ে ভিজিটিং সহযোগী অধ্যাপক হিসেবে কর্মরত ছিলেন। ১৯৭২ সালে তিনি কর্নেল বিশ্ববিদ্যালয়ের কম্পিউটার বিজ্ঞান বিভাগে অধ্যাপক পদে যোগদান করেন। ১৯৮৫-১৯৯৩ সাল পর্যন্ত তিনি কর্নেল বিস্ববিদ্যালয়ের কলেজ অব ইঞ্জিনিয়ারিংয়ের জোসেফ সি ফোর্ড অধ্যাপক ছিলেন। ১৯৮৭ থেকে ১৯৯২ সাল পর্যন্ত তিনি এই বিভাগের চেয়ারম্যান ছিলেন।

তথ্যসূত্র
---------

1. ↑

বহিঃসংযোগ
---------

* John E. Hopcroft's website
* Publications
**কর্মসহায়ক গবেষণা** এমন এক ধরনের গবেষণা যা তাৎক্ষণিকভাবে সমস্যার সমাধানের লক্ষ্যে কাজ করে। পাশাপাশি এটি সমস্যা সমাধানের এমন এক প্রতিফলনমূলক প্রক্রিয়া যা একজন ব্যক্তি অন্যদের সাথে বা দলে কাজের মাধ্যমে তাদের নির্দিষ্ট বিষয়সমূহের উন্নয়ন ও সমস্যা সমাধানের ক্ষেত্রে ব্যবহার করে। দুই ধরনের কর্মসহায়ক গবেষণা রয়েছে: অংশগ্রহণমূলক কর্মসহায়ক গবেষণা ও ব্যবহারিক কর্মসহায়ক গবেষণা। Denscombe (2010, p. 6)-এর মতে, কর্মসহায়ক গবেষণার কৌশল মূলত নির্দিষ্ট সমস্যা সমাধানের লক্ষ্যে এবং ব্যক্তির পেশাদারিত্বের ক্ষেত্র সর্বোৎকৃষ্ট চর্চার জন্য গাইডলাইন হিসেবে কাজ করে।

কর্মউপযোগী গবেষণা এমন একটি মিথস্ক্রিয়াভিত্তিক অনুসন্ধান প্রক্রিয়া যেখানে সমস্যা সমাধানের কার্যক্রম পরিচালিত হয় উপাত্ত-ভিত্তিক যৌথ গবেষণা বা পরিপ্রেক্ষিতের ওপর ভিত্তি করে। এটি মূলত চলমান কার্যকারণের ভিত্তিতে ব্যক্তির এবং প্রতিষ্ঠানগত পরিবর্তনের ভবিষ্যৎ পূর্বানুমানকে উপলব্ধি করতে সহায়তা করে (Reason & Bradbury, 2002)। কর্মউপযোগী গবেষণা প্রক্রিয়া শুরুর ছয় দশক পর অনেক ধরনের পদ্ধতি এতে আত্তীকৃত হয়েছে যেখানে গবেষণা ও কাজের প্রতিফলনের মধ্যকার ভারসাম্যের মধ্যে সাযুজ্য আনতে সহায়ক ভূমিকা পালন করেছে।

প্রধান তত্ত্বসমূহ
-----------------

### ক্রিস আরগ্রিস-এর কর্মোপযোগী বিজ্ঞান

ক্রিস আরগ্রিস-এর কর্মোপযোগী বিজ্ঞানের ধারণাটি শুরু হয় কীভাবে মানুষ বিভিন্ন কঠিন পরিস্থিতিতে তাদের প্রতিক্রিয়া দেখায় এর ওপর ভিত্তি করে। মানবিক গঠনের প্রতিক্রিয়া নির্ভর করে বেশ কিছু পরম্পরার ওপর যা কিছু পরিবেশগত চলকের ভিত্তিতে পরিচালিত হয়ে থাকে। How those governing variables are treated in designing actions are the key differences between single-loop learning and double-loop learning. When actions are designed to achieve the intended consequences and to suppress conflict about the governing variables, a single-loop learning cycle usually ensues.

এমআইটির সাবেক অধ্যাপক কার্ট লিউইন ১৯৪৪ সালে সর্বপ্রথম কর্মসহায়ক গবেষণা শব্দটি ব্যবহার করেন। ১৯৪৬ সালে তার লেখা "Action Research and Minority Problems" বা "কর্মসহায়ক গবেষণা ও সংখ্যালঘু সমস্যা" প্রবন্ধে তিনি কর্মসহায়ক গবেষণাকে সামাজিক কর্মের বিভিন্ন ধরনের অবস্থা ও প্রভাবের তুলনামূলক গবেষণা ও গবেষণার মাধ্যমে সামাজিক সমাধানের পদ্ধতি হিসেবে বর্ণনা করেন যা সর্পিলাকার ধাপ ব্যবহারের মাধ্যমে পরিকল্পনা, কর্ম ও তথ্য-খোঁজার সম্মিলিত চক্র হিসেবে কাজ করে যার মাধ্যমে কোনো সমস্যার সমাধান খোঁজা হয়।

তথ্যসূত্র
---------

1. ↑  T. Stringer, Ernest। *Action research* (Fourth সংস্করণ)। Thousand Oaks, California। আইএসবিএন 9781452205083। ওসিএলসি 842322985।
মাহোলি শহরের ভেতরে কথনা নদী
কথনা বা কাঁঠন একটি ছোট নদী যা ভারতের উত্তর প্রদেশ রাজ্যের সীতাপুর জেলর দাধনামু গ্রামের নিকটবর্তী গোমতী নদীর তীরে অবস্থিত। এটি মহলি শহরের উপকণ্ঠে প্রবাহিত হয়, যা জাতীয় মহাসড়ক ২৪- এর পাশে একটি ছোট্ট শহর।

শাহজাহানপুর জেলার ধনেগা (কুথার) গ্রামের নিকটবর্তী মোতি জেহেল (হ্রদ) নদীতে নদী কাঁটা। ১৬ কিলোমিটারেরও বেশি পথ অতিক্রম করে, এটি মেলি শহরের নিকটবর্তী খেরি জেলায় প্রবেশ করেছে। তারপর এটি দক্ষিণে প্রবাহিত হয় এবং মোহালি এ শহরের কাছাকাছি কাল্বারতাক মধ্যে সিতাপুর জেলায় প্রবেশ করে তারপর এটি কুট্টিত থেকে দক্ষিণ প্রবাহিত, বাকি জেলা থেকে পরগণা চাঁদ কাটা এবং দাধনামু গ্রামের উত্তরে গোমতী নদীতে মিলিত হয়।

গুরসান্দ, পিসাওয়ান কাছাকাছি কাথনা নদী নদীটি নৌ চলাচলের উপযুক্ত নয় এবং নদীর তীর জঙ্গল দ্বারা আবৃত স্থানে অবস্থিত। তীর গুলি বরাবর বন্যা প্রবণ কিন্তু নদীর তীরের মাটি খুব ভালো মানের নয়।নদীটি সমতলভূমি অতিক্রম করে, বালুকণা মাটির মধ্য দিয়ে কিন্তু গোমতী নদীর আশপাশ তুলনায় আরো ভাল। চন্দ্র পরগনার মাঝখানে, এটি হ্রদে প্রবেশ করে, কিন্তু এখানে জল নিষ্কাশি ব্যবস্থা ত্রুটি পূর্ণ।

নদী উপত্যকা বিস্তৃত, উচ্চ নদী তীরের নিচে বন্যার একটি ফাঁকা জমি আছে। এর নিম্ন অংশগুলি চকচকে এবং সাধারণত ভিজা বছর একটি সময় চাষাবাদ বন্ধ থাকে। কাথনা নদীর তীরে উঁচু এবং তাই নদীটি কোন সেচের জন্য ব্যবহৃত হয় না।

তথ্যসূত্র
---------

1. ↑  Prakash, Om (১৯৬৪)। *Uttar Pradesh District Gazetteers - Kheri*। Lucknow: Government of Uttar Pradesh।
2. ↑  Joshi, Esha (১৯৬৪)। *Uttar Pradesh District Gazetteers*। Lucknow: Government of Uttar Pradesh।
**কাদম্বরী** (সংস্কৃত: कादम्बरी) সংস্কৃত সাহিত্যের এক মহান উপন্যাস । এই উপন্যাসের রচয়িতা বাণভট্ট । এটি বিশ্বের প্রাচীনতম তথা প্রথম উপন্যাস হিসেবে বিবেচনা করা যায় । উপন্যাসটি বাণভট্টের জীবনকালে সমাপ্ত করতে পারেন নাই । বাণভট্টের মৃত্যুর পর তাঁর ভুষণভট্ট রচনাটি সম্পূর্ণ করেছেন । বাণভট্ট দ্বারা রচিত অংশটি পূর্বভাগ ও ভূষণভট্ট দ্বারা রচিত অংশটি উত্তরভাগ নামে পরিচিত। উপন্যাসটি ইংরেজি সহ ভারতের বিভিন্ন ভাষায় অনুবাদিত হয়েছে। তারাশঙ্কর তর্করত্ন মহাশয় উপন্যাসটি বাংলায় অনুবাদ করেছেন।

সংক্ষিপ্ত কাহিনী
----------------

উপন্যাসটিতে দুই মিত্রের তিন জন্মের প্রেম কাহিনী লিপিবদ্ধ করা হয়েছে। একজন মিত্রের নাম পুণ্ডরীক তিনি দ্বিতীয় জন্মে বৈশম্পায়ন ও তৃতীয় জন্মে শুকরূপে অর্থাৎ তোতাপাখি রূপে জন্মগ্রহণ করেন। অপর মিত্র চন্দ্রদেব তিনি দ্বিতীয় জন্মে চন্দ্রাপীড় ও তৃতীয় জন্মে শূদ্রক রূপে জন্মগ্রহণ করেন। শূদ্রক রাজার রাজসভা থেকে কাহিনীটি শুরু করা হয়। একদিন এক চণ্ডালকন্যা একটি তোতাপাখি নিয়ে শূদ্রক রাজার রাজসভায় আসেন। কন্যাটি পাখিটিকে রাজার কাছে দান করেন। পাখিটি মানুষের মত কথা বলিতে পারে ও হিন্দুশাস্ত্র, বেদ, উপনিষদের সমুদয় জ্ঞান জানিত ফলে রাজা পাখিটির প্রতি আকৃষ্ট হয়ে তাঁর জীবনবৃত্তান্ত জানার আগ্রহ করে। তখন পাখিটি রাজাকে কাহিনী শুনিয়ে বলেন যে একসময়ে উজ্জীয়ন নগরে চন্দ্রাপীড় নামক এক রাজার বৈশম্পায়ন নামক এক মন্ত্রীপুত্রের সাথে ঘনিষ্ঠ বন্ধুত্ব ছিল। একদিন গভীর অরণ্যে মহাশ্বেতা ও কাদম্বরী নামক সুন্দরী কন্যার সাথে তাঁদের পরিচয় হয়। এদিকে কাদম্বরী ও চন্দ্রাপীড়ের সম্পর্ক প্রণয়ের রূপ নেয়। অন্যদিকে বৈশম্পায়ন মহাশ্বেতার প্রতি অতি আকৃষ্ট হয়ে উঠে। কিন্তু মহাশ্বেতা এই সম্পর্কে আগ্রহ প্রকাশ করেন না। কারণ তিনি পুণ্ডরীক নামক এক মৃত ব্যক্তির প্রণয়ী কিন্তু তাঁর নিকট উপস্থিত বৈশম্পায়ন যে পুণ্ডরীকের দ্বিতীয় জন্ম একথা মহাশ্বেতা ও বৈশম্পায়ন কেউ জানতেন না । অবশেষে মহাশ্বেতা কুপিত হয়ে বৈশম্পায়নকে শুকপক্ষী অর্থাৎ তোতাপাখি হওয়ার অভিশাপ দেন । ফলে তিনি তোতাপাখি রূপে জন্ম নেন । এদিকে প্রিয় মিত্রের অভিশাপের কথা শুনে চন্দ্রাপীড় দেহত্যাগ করেন। তোতাপাখির কাহিনী সমাপ্ত করার পর চণ্ডালকন্যা শূদ্রকরাজাকে বলেন যে তিনিই পূর্বজন্মে চন্দ্রাপীড় ছিলেন । অবশেষে শূদ্রক রাজার পূর্বজন্ম বৃত্তান্ত সকল স্মরণ হয় ও তিনি চন্দ্রাপীড়ের বেশ ধারণ করেন এবং তোতাপাখি পুণ্ডরীকের বেশে চলে আসে। তারপর তাঁরা নিজ নিজ প্রণয়ী কাদম্বরী ও মহাশ্বেতার সহিত মিলিত হয়। এখানেই কাহিনীর সমাপ্তি ঘটে।

তথ্যসূত্র
---------

বহিঃসংযোগ
---------